《绿盖舞风轻 遥和鹜翁元武湖逭暑之作，同弁阳老人韵》
清代·朱祖谋

一阕定风波，倦眼登临，危阑对横绮。凉笛延秋，江湖归未得，浅醉慵倚。

劫后吟魂，又轻被、蘋丝牵系。正红衣掠岸，西风催堕秋蕊。

杯底。遣得孤欢照影，弄清波、短鬓尘洗。酒入襟痕，好心期、换与故年閒泪。

梦里沧洲，更不信、孤根无寄。过江人，销尽看花英气。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。